DOCTOR SLUMP
Aiotko asua siinä asunnossa klinikan lähellä?
En. Muutan takaisin tänne jo tänään. -Niinkö?
Jotta näen sinua useammin.
Ai niin.
Anna puhelimesi. -Puhelin?
Niin. -Minkä takia?
Mitä luulet? Muokkaan nimeäni.
YEO JEONG-WOO
POIKAYSTÄVÄ - TALLENNA
Siinä.
Anna omasi.
Muutatko sinäkin nimen?
Muutan nimeni -
ja poistan muiden naisten numerot.
Siitä vain.
Niitä on vähän, mutta saat poistaa kaikki.
Muutan nimeni vain täksi päiväksi.
Jätetään tämä tähän.
Älä.
Älä sano "jätetään tämä tähän".
Minkä takia? -Jätit minut niillä sanoilla.
"Jätetään tämä tähän."
Sain trauman niistä sanoista. Älä sano niin.
Älä pilaa kivaa päivää.
Minua alkoi ahdistaa.
Tee kirjallinen lupaus, ettet ehdota eroa sataan vuoteen.
Käydään vahvistamassa se notaarilla. Muuten en saa rauhaa.
Hyvä on, en sano niin enää ikinä.
Etkö varmasti?
Lupaa se.
Minä lupaan.
Lupasit, että olemme aina yhdessä.
Hyvä on.
Muuten,
olet aika komea.
Tiesitkö?
Olet tosi upea. Kaunein lääkäri, jonka tiedän.
Sinä olet komein mies, jonka olen koskaan nähnyt.
Olet kaunein, enkä voi koskaan tavata sinua kauniimpaa.
Sinä olet…
Lopettakaa se löpinä!
Ei kai hän tarkoittanut meitä?
Tuskin. Emme sanoneet mitään väärää.
Mennään. -Mennään.
Mistä me puhuimme?
Sanoit, ettet koskaan tapaa ketään minua kauniimpaa.
Aivan.
Mutta silloin joskus sanoit, että olen inhottava -
ja minun olisi pitänyt jäädä Busaniin.
Taisin olla järjiltäni.
Käyttäydyit kyllä hiukkasen inhottavasti.
Pidin sinua silti kauniina.
Niinkö?
Minä tunsin samoin.
En pitänyt käytöksestäsi, mutta pidin sinua söpönä.
Vai niin.
Saat tämän söpön naaman omaksesi.
Saanko? -Katso silmien täydeltä.
Joku voi nähdä.
Olet söpö.
Olet söpö jopa ujostellessasi.
Sinä olet söpömpi.
Olet söpöin ihminen, jonka tiedän.
Olet söpöin koko maailmassa.
Olet söpöin ja komein.
Olet söpö ja seksikäs.
Seksikäs?
Tulin kotiin.
Hei. -Hei, Ha-Neul.
Juotteko olutta ilman minua?
Tykkään oluesta. Miksette tekstanneet?
Olette ilkeitä.
Kilistelläänkö?
Onko tämä jokin firman illallinen?
Juhlamaljako?
Mikä ettei?
Toivon teille terveyttä ja onnea kaikkeen tulevaan.
Kippis ihanalle illalle.
Onko sinulla hyviä uutisia?
Miten niin? Ei ole.
Näytät turhan onnelliselta.
Niinkö?
Onni ei vaadi paljon.
Riittää, että tuntee olevansa onnellinen.
POIKAYSTÄVÄ
Menen huoneeseeni.
Öitä.
Onko hän hurahtanut uskoon?
Tai voittanut lotossa.
Ei.
Ei kumpaakaan. Hänellä taitaa olla -
bipolaarihäiriö.
Silloin on vuoroin iloinen ja masentunut.
Hän oli masentunut, nyt yhtäkkiä iloinen.
Olen varma siitä.
Hänellä on bipolaarihäiriö.
Hei, Jeong-woo.
Kyllä, pääsin kotiin.
Miksi kysyt? Näit, kun menin sisälle.
Halusin vain tietää.
Haluaisin tietää montakin asiaa.
Mihin aikaan menet nukkumaan, paljonko juot vettä,
millaisesta jäätelöstä pidät, kupeista vai tuuteista.
Puhutaanko koko yö?
Kysellään toisiltamme.
Jaksaisitko sinä?
Olen aina ollut hyvä valvomaan.
Montako tuntia nukut yleensä?
Noin viisi tuntia.
Sama täällä. -Niinkö?
Kumpikaan ei nuku paljon.
Aivan.
Ja minua ärsyttää,
jos joku puhuu, kun olen menossa nukkumaan.
Sama täällä. Ja jos joku puhuu minulle, kun olen vihainen.
Sama täällä.
Minun pitää saada leppyä rauhassa.
Mitä muuta?
Tämä kiinnostaa eniten.
Miltä tuntuu olla taas yhdessä?
Nyt on parempi. -Onko?
Tuntuu paremmalta kuin ensimmäisellä kerralla.
Miten sanoisin sen?
En tiennyt, olinko valmis,
kun minulla oli niin paljon huolia.
Olen päättänyt kohdata ne nyt. Haluan jättää ne taakse.
Minulla on nyt eri asenne.
Oloni on kevyempi ja iloisempi.
Kiva kuulla.
Kaipaan sinua.
Tulisitko tänne?
Nytkö?
Niin. Syödään yöpalaa.
Paistettua kanaa tai jjajang ramyeonia.
Jjajang ramyeon maistuisi.
Äiti teki eilen vihersipulikimchiä.
Tuonko sitä? -Eikä.
Jjajang ramyeon ja vihersipulikimchi on hyvä yhdistelmä.
Laita vesi kiehumaan.
Tulen heti. -Selvä.
Enpä olisi arvannut,
että ruoat saisivat -
sydämeni läpättämään.
Rakastuneena pikkujututkin sykähdyttävät.
Miksi olet hereillä? Mitä teet kimchillä?
Teki mieli.
Mikset syö riisiä sen kanssa?
Tämä on herkkua.
Syön lukiessani tutkimusartikkeleita. Mene nukkumaan.
Syöt kimchiä ja luet artikkeleita.
Omituista.
Hän jätti sen pöydälle.
Voi taivas.
Se liippasi läheltä.
Pelkäsin jääneeni kiinni.
Livahdit ovelasti.
No niin. -Tämä näyttää hyvältä.
En ole syönyt tätä tähän aikaan.
Tuli mieleen, että on kai parasta -
pitää suhteemme salassa.
Töissä ainakin.
En tiedä, koska lopetan, joten siitä on turha kertoa.
Työkaverimme vaivaantuisivat.
Ei kerrota heille.
Entä täällä?
Siis…
Käyt nyt töissä.
He ihmettelevät, missä käyt.
Jos kerrot auttavasi minua, he haluavat tietää koko jutun.
Kerron heille, että seurustelemme.
Niinkö?
Tietysti. Miksen kertoisi?
Sinun piti hiipiä tänne kimchin kanssa.
Luulin, että haluat salata sen.
Äiti tuli niin yllättäen, että piti sepittää jotain.
Kerron heille tietysti.
He ilostuvat.
He pitävät sinusta, äiti varsinkin.
Niinkö?
Mitä ihmettä?
Anoppini ruoat…
Äitisi ruoat ovat parhaita.
Tämä on täydellistä.
Olet hupsu.
Syö vain. -Selvä.
Tämä on loistava yhdistelmä.
Täydellistä.
Onko sinulla kylmä? Tuuletan vähän. Suljenko ikkunan?
Älä. Se virkistää. Ruoka alkoi unettaa.
Unettaako sinua?
Käy makuulle.
Mitä sinä teet?
Miksi taputat? Esitteletkö patjan napakkuutta?
En tietenkään.
Tule tähän.
Älä käske minua makuulle.
Jää vielä puoleksi tunniksi.
Hyvä on.
Puoli tuntia vain.
Oven vieressä oli laskuja. Missä ne ovat?
Jeong-woo taitaa olla täällä.
Hän jätti ikkunan auki. Hän vilustuu.
Huomenta. Tai siis… Miten voit?
Hyvin. Minä…
Ei ollut tarkoitus kurkkia.
Aioin vain sulkea ikkunan ja…
Voin selittää.
Tämä nainen on…
Mitä?
Minä lähden tästä.
Hei sitten.
Älä…
Lähtikö hän? -Olemme lirissä.
Ei kerrota meistä vielä.
Mitä?
Sanoit eilen toista.
Aioin kertoa äidille.
Me vain nukuimme yhdessä,
mutta hän ymmärtäisi väärin.
Hän luulee, että teimme jotain, ja alkaa udella.
En kestäisi sitä. Ei kerrota vielä.
Entä minun maineeni?
Hän tietää, että pidämme toisistamme.
Nyt hän luulee, että makasin toisen naisen kanssa.
Miten maineeni käy? Tämä ei vetele.
Hän alkaa inhota minua.
Hän kuulee totuuden myöhemmin -
ja ymmärtää väärinkäsityksen.
Myöhästymme. Jutellaan klinikalla. Heippa.
Ymmärtääköhän äitisi? En oikein usko.
Otan vesipullon.
Sanon käyneeni lenkillä.
Heippa.
Minua pelottaa.
Ha-neul.
Ei!
Minulla on paha aavistus.
Voi taivas.
Mikä sinulla on? Onko aamun saippuasarja peruttu?
Olen tyrmistynyt.
Menin katolle hakemaan salaattia.
Jeong-woo oli kotona.
Mutta hänellä oli siellä joku tyttö.
Mikä tyttö? Kuka?
Mistä minä tiedän?
Ikkuna oli auki. Menin sulkemaan sen ja satuin vilkaisemaan sisälle.
Näin hänet sängyssä halailemassa jotain naista!
Oliko nainen nätti?
Mistä minä tiedän?
Naama oli peiton alla.
Ehkä se oli Ha-neul. -Ha-neul?
Et nähnyt kasvoja. Se voi olla Ha-neul.
Tulin nyt.
Missä olet ollut?
Heräsin varhain ja kävin lenkillä.
Minulla on nälkä. Äiti, syödään.
Mitä? -Tulipa kuuma.
Hän oli kai oikeasti lenkillä.
Onko Jeong-woolla siis joku toinen?
Hemmetti. Se pikku nilkki!
Ei saisi olla ystävällinen kelle tahansa. -Äiti.
Jeong-woo ei ole kuka tahansa.
Tunnemme hänet hyvin.
Entä sitten? Hän petti Ha-neulin.
Hänet pitäisi keittää elävältä.
Ja Ha-neul on aivan sekaisin.
Bipolaarihäiriö, syö vihersipulikimchiä -
lukiessaan artikkeleita.
Mitä teen Jeong-woolle?
Hänet pitäisi keittää elävältä! -Voi ei.
No, olkoon.
Terve.
Olet kai töihin menossa.
Niin. -Oikein kravatti kaulassa.
Klinikka tarvitsee minusta kuvan sivustolleen.
Sen takia vain.
En moittinut. -Niin.
Mukavaa, että sinulla menee hyvin.
Voi ei. Kravattisi on vinossa.
Onko? -On.
Kyllä se välttää.
Pukusi on pölyinen.
Ei ole.
Ei kyynärpäällä! Odota!
Ha…
Anteeksi.
Mukavaa työpäivää.
Näkemiin.
Eikö ollutkin hauskaa? -Oli.
Sinulla piti varmaan kiirettä.
Työn ja lapsen kanssa.
Sinulla oli rankempaa.
Hoidit tätiä.
Hyvää matkaa, Jin-woo.
Älä pelleile, älä irrota turvavyötä, ole kiltisti.
En ole vauva.
Ai niin.
Tämä on lahja.
Lahjako? Mikä?
Herra Binille.
Piirustus kiitokseksi muurahaisista.
Niinkö?
Hän ilahtuu.
Tuo on hän.
Tämäkö?
Hän myöhästyy tarhasta.
Meidän pitää mennä nyt.
Mennään.
Nähdään viikonloppuna.
Heippa, äiti.
Älä tule ulos.
Hei sitten. -Hei.
Mennään.
Mitä haluat antaa minulle näin aamusta?
Jin-woo pyysi antamaan tämän.
Lahja sinulle. -Niinkö?
Mitä tässä on?
Hän piirsi muurahaisen, sinut ja itsensä.
Tuo on muurahainen. -Ei, vaan sinä.
Hieno piirustus.
Ai niin.
Ostin macaroneja matkan varrelta.
Ei olisi tarvinnut.
Olisit voinut tarjota vaikka sojun myöhemmin.
Miksi joisin sojua kanssasi?
Tämä on tyttärellesi. -Eun-jeongilleko?
Muistatko, mitä sanoit?
Hän ei pitänyt ruoista, joita ostat hänelle.
Nykynuoret ovat somessa ja haluavat trendikkäitä syötäviä.
He postaavat kuvia niistä.
Katso ensi kerralla somesta hänelle jotain näyttävää.
Selvä.
PLASTIIKKAKIRURGIA LA BEAUTE
Haluatko kahvia? Haetaanko alhaalta?
Tohtori Yeo, sopiiko, että otamme kuvan nyt?
Sopii.
Otetaan se klinikan logon vieressä.
Tulen kohta.
Juodaan kahvit myöhemmin.
Selvä. No…
Onnea kuvaan.
Äiti, älä järkyty.
Se aamulla näkemäsi nainen olin minä.
Ei.
Vaan…
Haluan kertoa jotain.
Seurustelen Jeong-woon kanssa.
Tohtori Yeo näyttää niin komealta.
Ihan julkkikselta.
Mielettömän komealta.
Voisiko tohtori avata taas NeoTube-kanavan, niin saamme ihailla?
Minä ainakin tilaisin ja tykkäisin.
En ole vielä valmis. -Hetki.
Vielä vähän meikkiä, niin olet entistä komeampi.
Vaikka näytät jo hyvältä. -Ei tarvitse.
Kuvaa varten vain.
Deittailetko muuten jotakuta?
Mitä? -Kysyn muuten vain.
Onko sinulla tyttöystävä?
Ai tyttöystävä.
Työkaverimme vaivaantuisivat.
Ei kerrota heille.
Ei ole.
Tyttöystävä? Ei sentään.
Olet sinkkukin.
Totta kai. Ei minulla ole ketään.
Millainen on ihannenaisesi?
Ihannenaiseni.
Joku pitkähiuksinen ja isosilmäinen,
joka välittää minusta.
Syön täällä ensi kertaa. Ruoka on mukavan mausteista.
Tuon Eun-jeongin tänne synttäreille ensi kuussa.
Hän valittaisi taas.
Nykynuoret haluavat pizzaa ja pastaa.
Se on totta.
He postaavat kuvia ruoasta.
Woo, perjantaina tulee eräs potilas konsultaatioon.
Tätini ystävä haluaa yläluomileikkauksen -
ja lankakohotuksen. Anna alennusta.
Selvä.
Monet varmaan pyytävät alennusta.
Tietäisitpä.
Melkein joka päivä joku pyytää alennusta -
tai kysyy, mitä toimenpiteitä suosittelisin.
Kysyvätkö ihmiset sellaista?
Jatkuvasti.
Plastiikkakirurgille käy niin.
Sukulaiset, entiset koulukaverit ja opettajat -
kyselevät, mitä suosittelisin.
Pitää olla varovainen.
Joku voi luulla sitä arvosteluksi ja loukkaantua.
Mutta kertoisitko minulle, mitä tarvitsen?
Älä nyt.
Pitääkö minun tehdä töitä syödessä?
Sovitaan, että se on työsuhde-etu.
Haluaisin yläluomileikkauksen.
Mitä mieltä olet?
Olet muutenkin kaunis.
Mutta yläluomileikkauksen jälkeen -
voisit olla vielä hitusen kauniimpi.
Vai mitä?
Ei hän tarvitse sitä.
Entä minä?
Ehkäpä botoxia suupieliin?
Jos ottaisit sitä,
saattaisit näyttää hitusen nuoremmalta.
Ei hän tarvitse sitä. -Eikö?
Tohtori Nam on jo täydellinen, mutta jos ottaisit täyteainetta…
Tuota…
Olet luonnostasi täydellinen.
Kyllä hän voisi ottaa sitä.
Jos hän ottaisi täyteainetta otsaan…
Munakasrulla on hyvää.
Tohtori Yeo.
Tämä pala on minun.
Rullassa oli kahdeksan palaa, ja meitä on neljä.
Eli kukin saa kaksi.
Söit jo omasi. Tämä on minulle.
Anteeksi.
Ei riidellä ruoasta.
Anteeksi, saisimmeko -
toiset munakasrullat molempiin pöytiin?
Selvä!
Tohtori Bin, tämä kahvi…
Mikä sinulla on?
Etkö muka tiedä?
Anna anteeksi.
Se on ammattitauti.
Suosittelin vain täyteainetta.
Et sinä tarvitse sitä,
vaikka monet ottavat sitä nykyään.
Haluatko selkääsi?
Ai ammattitauti? Minullakin on ammatti.
Nukutanko sinut?
Älä puhu noin pelottavia.
Kurtistelet otsaasi.
Ajattelin, että… Se on söpöä.
Se tuli vain mieleeni ja möläytin sen.
Älä viitsi. Eilen sanoit,
ettei minua kauniimpaa ole olemassa.
Olen pettynyt muuttuviin puheisiisi.
Olenko sanonut jotain muutakin väärää?
Et oikeastaan, mutta olen pettynyt.
Kun pyysin poistamaan muiden naisten numerot,
se sopi sinulle.
Luulin sinua omistautuvaksi.
Sitten pidit hauskaa -
naiskollegojen kanssa. Sinua meikattiin.
Sanoit, ettei sinulla ole tyttöystävää.
Miksi esität vapaata? -Miten niin?
Tuo on epäreilua. Itse halusit pitää sen salassa.
Vain sen, että seurustelet minun kanssani.
Ei tarvitse sanoa, että olet sinkku.
Olisit voinut sanoa, että olet varattu. Loukkaannuin.
Minäkin loukkaannuin.
Äitisi kuristi minua aamulla.
Puhutaanpa siitä.
Sain kyynärpäästä, etkä auttanut.
Odotin, että olisit tullut väliin.
Se tuntui pahalta.
En voinut sanoa mitään.
Hän näki meidät sylikkäin sängyssä.
En voinut kertoa hänelle.
Halusin salata sen muutaman päivän.
Etkö voi ymmärtää? -En tarkoita sitä.
Olen loukkaantunut. Etkö ymmärrä?
Loukkaako sinua, etten ymmärrä?
Etkö ymmärrä, että minä…
Mikä MBTI:si on?
Outo kysymys.
Hei, tuletteko te?
Ihan kohta.
Olen T-tyyppi.
Lähdetkö sinä? -Enkö saisi?
Lähdetkö noin vain?
Mitä pitäisi tehdä?
Heippa.
Mutta…
Odota.
Miksi hän seurasi minua?
Jos on asiaa, kakaise ulos.
Missä bussi viipyy?
Puhunko minä ensin?
No, ei se ollut paha riita.
Ei hätää.
En yrittänyt…
Luulin, että hän halusi sopia, ja sitten hän vei paikkani.
Yhtä kilpailunhaluinen kuin ennenkin.
Mitä tämä on?
Meidän pitäisi käydä treffeillä näissä paikoissa, mutta ei.
Tervetuloa takaisin. Olit pitkään poissa työttömäksi.
Entä sinä?
Hain ainekset leväkeittoon.
Huomenna on äidin synttärit.
Et kai ole unohtanut?
Kappas vain.
Mitä hyötyä lääkärityttärestä on?
Olen ainoa, joka muisti synttärit.
Mikä tuo on?
Sky Lounge.
Muistit sittenkin äidin synttärit.
Sinulla on aina ollut hyvä muisti.
Hyvä idea.
Muut tyttäret vievät äitinsä shoppailemaan ja syömään.
Et ole koskaan vienyt äitiä hyvään ravintolaan.
Teitkö jo pöytävarauksen? Pidä kiirettä.
Kolmelle hengelle. Ei, neljälle. Enokin tulee.
Vauhtia.
Hyvä on, soitan sinne.
Ha-neul.
Olen pahoillani aiemmasta.
Suosittelin täyteaineita kauniille kasvoillesi,
yritin rohmuta viimeisen munakaspalan -
ja sanoin olevani sinkku. Anteeksi.
Olen surkea tyttöystävä ja tytär.
Mutta bussissa tapahtunut oli väärinkäsitys.
Minä vain horjahdin eteenpäin.
Mitä minä teen?
Selittelen kuin lapsi.
Saanko edes nähdä sinut ennen nukkumaanmenoa?
Kaipaan sinua.
Minun pitää saada leppyä rauhassa.
Suk-ja, miksi soitat näin aikaisin aamusta?
Mitä yhdestä syntymäpäivästä.
Olen vain vuoden vanhempi.
Kiitos kuitenkin, kun soitit.
Niin, muuten.
Onko Ha-neul vielä työtön?
Hänen olisi pitänyt olla kiltimpi miehelle sokkotreffeillä.
Ei työtä, ei poikaystävää.
Ikävää, että syntymäpäivänäsi -
ei ole syitä iloon.
Hei sitten.
Hänen isänsä…
Löikö hän taas luurin korvaan?
Soittiko hän onnitellakseen vai keljuillakseen?
Kurja alku päivälle.
Ha-neul löytää jonkun sitä tyyppiä paremman.
Ja tuota tyyppiä.
Heräsin varhain ja kävin lenkillä.
Tuota merkkiä saa joka kaupasta.
Tämä on herkkua.
Syön lukiessani tutkimusartikkeleita. Mene nukkumaan.
Ei kai.
Oliko se eilinen nainen -
Ha-neul?
Hei, Jeong-woo.
Hei vain.
Töihin lähdössä. -Niin.
Näkemiin.
Jeong-woo!
Odota.
Pysähdy heti!
Hetkinen.
Voi, tuossa on pölyä.
Jeong-woo.
Pidän sinusta.
Mitä? -Olen aina pitänyt.
Tiedän, että salasitte sen,
etkä kertonut totuutta Ha-neulin vuoksi.
Pidän sinusta entistä enemmän.
Olet kelpo poikaystävä.
Mitä tarkoitat?
Se nainen vuoteessasi oli Ha-neul.
Ei ollut. Se oli eräs toinen.
TYTTÖYSTÄVÄ
Vastaa vain.
Hei.
Lähditkö töihin?
Olen menossa.
Selvä.
Mukavaa päivää.
Nähtäisiinkö illalla?
Sopii.
Soitan myöhemmin.
Se taisi olla tyttöystäväsi.
Numero näytti tutulta.
Viimeiset numerot olivat 0402.
Kuule.
Vannon, ettei sinä yönä tapahtunut mitään.
Oli miten oli, se ei kuulu minulle.
Häntä kai nolotti kertoa minulle.
Esitän tietämätöntä. Toivon, että tulette juttuun.
Kauanko aioitte pitää sen salassa?
Teette kaikesta niin monimutkaista.
Jeong-woo. -Niin?
Tiesitkö, että tänään on syntymäpäiväni?
En tiennyt. Onneksi olkoon.
Tekisitkö minulle palveluksen syntymäpäivälahjana?
Millaisen?
Onpa täällä hienoa. En saata uskoa, että toit minut tänne.
Kiitos kovasti, Ha-neul.
Sinun pitäisi kiittää minua.
Ha-neul vain teki varauksen ja maksoi.
Minä ehdotin tänne tuloa.
Kiittäisit minua.
Hei, muuten.
Mikä tämä asu on?
Sain tämän lahjaksi löydettyäni Seok-wonille morsiamen.
Eli 20 vuotta vanha.
Ei niin vanha kuin luulin. Veikkasin 1800-lukua.
Haluatko 1 800 tälliä?
Ostaisit vaatteita minulle.
Äiti.
Päivää. Onko teillä pöytävaraus?
On. -Nam Ha-neulin nimellä.
Kolmelle.
Tätä tietä. -Kiitos.
Mikä tuo aksentti on?
Tiedät, että osaan puhua Soulin aksentilla.
Naisseurassa ja hienoissa paikoissa -
puhun Soulin aksentilla.
Näin.
Alkuruokana on omenalehikäinen ja rosmariinikanaa.
Omenan makeus stimuloi ruokahalua.
Saisimmeko jotain hyvää samppanjaa?
Olemme juhlimassa.
Tuon teille jotain pihviin sopivaa.
Kappas sinua.
Mikä sinulla on? Puhut niin imelästi.
Niinpä. -Ai imelästi?
Busanilaistytöistä kuulostan älykkäältä ja suloiselta.
Siksi olen suosittu.
Puhun busanilaisittain Soulin tytöille -
ja soulilaisittain Busanin tytöille.
Vai niin. Hieno juttu.
Anteeksi. Odotamme vielä yhtä.
Saisimmeko hänellekin lautasen ja lasin?
Tuon ne heti.
Miten niin?
Kuka on tulossa?
Eno tietysti.
Sulkeeko hän liikkeen?
Mitä sinä täällä?
Äitisi kutsui.
Onneksi olkoon.
Kiitos, että tulit.
Mitä tämä on?
Hän on vihollisemme.
Hänen sängyssään oli toinen nainen.
Se nainen oli siskosi.
Oikeasti?
En kertonut äidillesi.
Se on totta. Hän on poikaystäväni.
Ba-da. Ole kunnioittavampi hänelle.
Jätä sinäkin hänet rauhaan.
Tulen väliin, jos hakkaat häntä vielä.
Anna hänelle ruokia ja vuokranalennus.
Kohtele häntä hyvin. -Totta kai. Kyllä se sopii.
En peri vuokraa. -Se ei ole tarpeen.
Eihän perheeltä peritä vuokraa.
Kuulut oikeastaan perheeseen.
Lankomies, kohtele Ha-neulia hyvin.
Epäilin bipolaarihäiriötä. Hän onkin onnellinen.
Teit hyvän päätöksen.
Pitääkö meidän huutaa jotain?
Kuin jokin urheilujoukkue. Rauhoittukaa.
Meidän pitää jutella. -Mitä?
Mitä on tapahtunut?
Törmäsin äitiisi aamulla.
Hän tiesi kaiken.
Yritin olla kertomatta sinun vuoksesi,
mutta satuit soittamaan.
Siksi kuulostit niin vaivaantuneelta.
Et kuulostanut iloiselta.
Luulin, että olit vihainen.
Miksi olisin? Olin itse syypää.
Mikset sitten soittanut minulle?
Halusin kyllä.
Meinasin soittaa monta kertaa,
mutta sanoit, että sinun pitää saada leppyä rauhassa.
Eikä.
Muissa asioissa vain.
Sinun kanssasi haluan sopia heti.
Niinkö?
Mitä minä oikein tein eilen?
En saanut nukuttua.
Etkö nukkunut?
Nukuitko sinä?
Nukun vihaisena hyvin.
Se on hyvä tapa.
Anna anteeksi.
Olen pahoillani eilisestä.
Ja kaikista tulevista riidoistamme.
Et tiedä, mistä meille tulee riitaa. -Ei väliä.
Äitisi odottaa. Mennään.
Kiitos, että tulit.
Pelkäsin, ettet ilahtuisi tulostani.
Kiitos itsellesi.
Ai niin.
Se juttu bussissa oli väärinkäsitys.
Minä vain horjahdin.
Etkö nähnyt, kun lensin eteenpäin?
Hyvä on. Sovitaan niin.
Mitä? Älä viitsi.
Olin ollut tietämätön siitä,
kuinka hankalaa seurustelu oli.
Tunsin tuskaa, surua ja kiitollisuutta -
aivan eri tavalla.
Pienetkin asiat tuntuvat ihmeellisiltä.
Kippis. -Bravo!
Kerralla.
Ei samppanjalla saa tehdä noin.
Et saisi juoda ennen töitä.
Minulla ei ole tänään leikkauksia.
Otin vapaata.
Hyvä.
Fiksu poika. -Kiitos.
Juodaan itsemme tuuperruksiin.
Selvä. -Älytöntä.
Tuo on liikaa.
Saan ison lasillisen.
Kaada täyteen vain.
Juo kohtuudella. Aamulla on leikkaus.
Tiedät hänen aikataulunsakin. Olet niin niuho.
Enpäs. Tiedän, koska teemme sen yhdessä.
Mitä teette yhdessä?
No, totta puhuen -
olen auttanut häntä leikkauksissa.
Anteeksi, etten ole kertonut.
Se on väliaikaista.
En jaksanut olla vain kotona.
Autan häntä sen aikaa, että keksin jotain muuta.
Onko kaikki hyvin?
Luulitko, että hän palaa sairaalaan ja jatkaa professoriksi?
Oletko pettynyt?
En ole. Olen iloinen, että hänellä on tekemistä.
Tyttäreni toi minut hienoon ravintolaan -
ja istuu poikaystävänsä vieressä.
Hän sai töitäkin.
Tämä todella tuntuu syntymäpäivältä. Olen ikionnellinen.
Hymyile sitten äläkä itke.
No niin.
Juodaan.
Täältä selvin päin lähtevä on petturi.
Selvä. -Mitä sinä puhut?
Juo hitaammin, ettet päihdy.
Tänne.
Uskomatonta.
Vielä vähän.
Melkein perillä.
No niin.
Voi taivas.
Taivas.
Siinä.
Olen ihan naatti.
Mitä?
Sinulla on kukka korvallasi. -Mitä?
Milloin hän laittoi sen?
En tiedä.
Voi jukra.
Missä olet, Ha-neul?
Mitä sinä teet?
Tässä.
Mennään. -Mennään.
Ovatko ne hyviä?
Ovat. Et yleensä osta mitään tällaista.
Työkaverini…
Eräs henkilö…
Ystävä…
Kuka?
Eräs tuttuni lähetti ne sinulle.
Haluatko yhden?
Ota tämä. Suklaata.
Mistä tiesit, että pidän suklaasta?
Kiitos.
Aika hyvää. -Eikö olekin?
Olemme vihdoin jostain samaa mieltä.
Osta lisää tällaisia. -Selvä.
Mikä hänellä on? Hän hymyili.
Hong-ran, kiitos macaroneista.
Tyttäreni pitää niistä.
Isä, kaverini pyysivät…
Mitä tässä on? Vertako?
Miksi katsot alusvaatteitani? Ällöä.
Bin Eun-jeong, kerro totuus.
Kiusataanko sinua? Löikö joku?
Mitä höpiset? Verta olisi enemmän, jos joku olisi lyönyt.
Kerro sitten, mistä se tuli.
Liivien kaarituki raapi ihoani.
Voiko niin käydä?
Olisit kertonut siitä.
En voi pyytää sinua ostamaan rintsikoita. Se on noloa.
Odota.
RINTALIIVIT YLÄKOULULAISELLE
Mitä sinä täällä? -Hei.
"Rintaliivit yläkoululaiselle."
Mitä?
Eivät ne ole minulle.
Eivät tietenkään ole.
Voi ei. Odota.
Älä.
Ne ovat Eun-jeongille.
Katsoin niitä hänelle.
Kaarituki voi tulla läpi -
vanhoista liiveistä.
Miksihän hän ei kertonut minulle?
Olet hänen isänsä. Sen ikäiset tytöt ovat herkkiä.
Anna hänelle pankkikorttisi ja lähetä ostoksille.
Niin aioinkin,
mutta hän lähti ulos eikä lue viestejäni.
Klinikan lähellä on alusvaateliike.
Ajattelin käydä siellä,
mutta en tiedä, mitä ostaisin.
Jospa minä tulen mukaan.
Tulisitko?
Entä nämä?
Hyvä.
Voinko auttaa? Tarvitsetteko jotain?
Ovatko nämä puuvillaa? Imevätkö ne kosteutta?
Totta kai.
Ne ovat kaarituettomat. Sopivat kouluikäisille.
Otan kolme ihonväristä settiä -
ja parit alushousut koulupuvulle.
Selvä.
Olette ajattelevaisia vanhempia.
Harva pariskunta ostaa yhdessä tyttärelle alusvaatteita.
Saanko suositella teillekin jotain?
Tämä on uusi malli.
En ole hänen vaimonsa.
Emme ole naimisissa.
Siinä on muutamat hänelle kokeiltavaksi.
Selvä. Kiitos.
Yritä suhtautua rennommin arkoihin asioihin.
Sitten häntäkään ei nolota niin kovasti.
Selvä.
Kiitos, että tulit ostoksille -
ja neuvoit minua. Kiitos vielä kerran.
Ei kestä. Sinäkin autoit minua.
Minä menen tästä.
Selvä.
Hei sitten.
Miksi pudotit ne?
Kiitos tästä päivästä.
Äitiäni saa hävetä.
Eipäs. Hän on mahtava.
Olen kateellinen perheestäsi.
Näen, että sait huomiota lapsena.
Vaikka heidän rakkautensa ja odotuksensa olivat joskus taakka,
he välittivät sinusta aidosti.
Se käy välillä kateeksi.
Perheeni on erilainen.
Miksi et muuten ole kysynyt perheestäni?
Mitä? -He eivät käyneet oikeuskäsittelyissä.
En ole maininnutkaan vanhempiani.
Ihmetyttää, ettet ole kysynyt heistä mitään.
Niin, se.
Itse asiassa näin äitisi kerran.
Koulun terveydenhoitajan luona.
Kuulkaas.
Hän on vain aneeminen.
Pyörtyminen on tavallista.
Miksi pyysitte minut tänne?
Arvosanat laskevat, ja nyt hän pyörtyi.
Miten hän ei yllä huipulle edes lukiossa?
Tiedät siis, millainen perheeni on.
Taisit yllättyä, miten erilaisia olemme.
En niinkään yllättynyt.
Arvelin, että olit yksinäinen.
Millaisia vanhempasi ovat?
Kumpikin on sydän- ja rintaelinkirurgi.
Isä on lääketieteen professorina Yhdysvalloissa.
Hänestä tuli juuri AHA:n ensimmäinen aasialainen johtaja.
Äiti on tutkijana samassa koulussa.
He ovat mielettömiä.
Niin ovat.
Mutta siksi -
he halusivat, että seuraan heidän jalanjälkiään.
He eivät hyväksyneet sitä,
että päätin opiskella plastiikkakirurgiaa.
He eivät ymmärtäneet, miksi en halunnut -
heidän alalleen.
He moittivat minua,
kun valitsin oman polkuni.
He eivät voineet käsittää sitä.
Miten sait heidät ymmärtämään?
En saanut.
He eivät ymmärrä minua vieläkään.
Se tuntuu joskus pahalta.
Olin aina heille mieliksi.
Tuntui pahalta, kun en seurannut heitä.
Mutta sitten -
jouduin vaikeuksiin.
Äiti sai tietää ja soitti minulle.
Luulin, että hän oli huolissaan.
Arvaa, mitä hän sanoi.
Hän käski varmistaa, ettei se vaikuttaisi heihin.
Kun kuulin sen,
en katunut enää tippaakaan.
He eivät voi koskaan ymmärtää minua. Olemme vieraita toisillemme.
Olit varmasti yksinäinen. -Niin olin.
Mutta onneksi -
opin nopeasti paikkaamaan yksinäisyyttä.
Jokaisella on jotain,
mitä ei voi saada, vaikka kuinka yrittäisi.
Minulle se oli vanhempieni rakkaus,
mutta minulla oli paljon muuta.
Yritin olla kiitollinen ja keskittyä muuhun.
Se helpotti oloani.
Eikö sinulla ole ollut ketään muuta, jolle uskoutua?
Min Kyung-min.
Tapasimme, kun olin lukiossa. Meistä tuli kuin veljekset.
Onko minun syytäni…
Ei ole.
Hän ei ole hyvä ihminen. Hän teki sinulle niin.
Silti.
Aavistelin kyllä jotenkin,
ettei hän ollutkaan hyvä ihminen.
Hän vaikutti joskus oudolta.
"Johtaja Min Kyung-min."
Kappas.
Professori Min…
Puhuttelenko nyt johtaja Miniksi?
Miten haluat.
Istutaan.
Komea näköala.
Oli harmi, kun lähdit professuurin saatuasi.
Ymmärrän päätöksesi nyt. Minäkin olisin lähtenyt.
Et voi lähteä.
Olet sairaalan selkäranka. -Älä viitsi.
Laitoksemme tarvitsee muuten uuden lääketoimittajan.
Kuten tiedät, käytämme suuria summia lääkkeisiin.
Olisi vain sääli -
antaa se mahdollisuus ventovieraalle.
Minä voisin tarttua tarjoukseen.
Tiedät, että korvaan aina ystävällisyytesi.
Keskustellaan yksityiskohdista piakkoin golfpelin lomassa.
Sinulla on hyvät hoksottimet.
Et joudu pettymään.
Hyvä. Olemme samassa veneessä.
Tulokset näyttävät hyviltä. Miten voit?
Olen yrittänyt jättää menneet taakse.
Olen oivaltanut, että minusta välitetään.
Käyn taas töissä.
Tunnen itseni hyödylliseksi.
Se on sitä itsetuntoa.
Itsetunto -
on kuin kivitorni, jota rakennetaan joka päivä.
Jos sen merkitystä alkaa epäillä, se hajoaa.
Ole itsevarma, usko itseesi -
ja jatka kivien kasaamista.
Pian huomaat, että sinulla on kasassa vankka linna.
Voimme pienentää annostasi.
Selvä.
Aloin vahvistua.
Tohtori Nam, aloitan kylkiluusiirteen oton.
Antaisitko lihasrelaksanttia?
Edellisestä annoksesta on puoli tuntia.
Annan nyt 20 milligrammaa rokuroniumia.
Kiitos. Puudute.
Olin ylpeä siitä, kuinka hyvin Jeong-woo pärjäsi.
Hei, Jeong-woo.
Mennäänkö myöhemmin juomaan lasilliset viskiä?
Sopii.
Mennään vain.
Olisit voinut kysyä toimistossakin.
Deittailevat kollegat -
tapaavat aina portaikossa.
Joten -
halusin kokeilla tätä.
Älä viitsi.
Hölmö.
Haloo.
Tänäänkö? En ehdi.
Ehkä parin kuukauden päästä.
Halusimme uskoa, että tulevaisuus oli täynnä toivoa.
Toivoimme saavamme hyvän elämän, vaikkei se olisikaan loistokas.
Se oli meidän pieni toiveemme.
Juomme aina olutta tai sojua. Tämä viski on…
Liian vahvaako?
Ei. Se on ihanaa.
Se, mitä sanoit viimeksi…
Sanoit, että Kyung-min oli joskus outo.
Voitko kertoa siitä?
Uskon, että hän -
pani kerran jotain juomaani.
Mitä?
Kun pääsin lääkikseen,
hän tarjosi minulle juotavaa.
Päädyin sairaalaan sinä päivänä.
Taisin juoda liikaa.
Professori.
Veressä oli paljon alkoholia -
ja jonkin verran tsolpideemiä.
Tsolpideemiä?
Hän käytti unilääkkeitä.
Hän ei olisi saanut juoda.
Miksi lakaisit asian maton alle tutkimatta sitä?
En ollut varma, oliko näkemäni -
totta, unta vai illuusio.
Eikä se käynyt järkeen.
Jos hän olisi halunnut tehdä pahaa, hän olisi käyttänyt -
jotain vahvempaa ainetta.
Tsolpideemi on vaarallista alkoholin kanssa.
Se heikentää kognitiivisia kykyjä.
Impulssikontrolli katoaa. Voi tehdä jotain vaarallista.
Miten hän olisi hyötynyt siitä?
Millainen hän oli sen jälkeen?
Samanlainen kuin aina.
Yhtä ystävällinen -
ja tuki minua kuin veli.
Sen jälkeen ei sattunut enää mitään.
Taisin unohtaa koko jutun.
Totta puhuen -
jos se vain oli suinkin mahdollista,
halusin uskoa häneen.
Koska tukeuduit häneen.
Ei.
Itseni tähden.
Olisin säälinyt itseäni,
jos hän todella teki sen.
Olin unohtanut koko jutun.
Kun kuulin, mitä hän teki sinulle,
aloin ajatella, että ehkä näkemäni oli totta.
Se pelottaa minua.
Professori Kim. Nähdään viikonloppuna golfkentällä.
Selvä.
Muuten, ne tyttäresi piirustukset, joista oli puhetta.
Firmamme ostaa kaikki.
Ilomielin. Pidän piirustuksista.
Nähdään viikonloppuna.
Kuulemiin.
Sisään.
Mitä sinä täällä?
Pidä lupauksesi.
Oletko kunnossa?
Toivon, ettemme erehtyneet -
uskoessamme tulevaisuuteen.
DOCTOR SLUMP
Eikö tunnukin samalta kuin ennen vanhaan?
Pysähdy!
Kippis!
Asiat ovat nyt hyvin.
Toivon tämän rauhan kestävän.
Oletko sekaantunut Jeong-woon hoitovirhetapaukseen?
Kyselet paljon.
Oliko ahnetta toivoa, että voisimme käydä iltakävelyllä -
yhtenä päivänä ilman huolia?
Tekstitys: Suvi Niemelä